ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025899

ขอเสนอความคิดเห็นเกี่ยวกับการแก้ไขระบบสัญญาณไฟจราจรข้ามทางม้าลายอัตโนมัติ จุดสังเกตบริเวณใต้สะพานข้ามแยกเข้าสู่ ศูนย์ราชการแจ้งวัฒนะ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร โดยประชาชนพบเห็นว่าบริเวณดังกล่าวมีการติดตั้งสัญญาณไฟจราจรข้ามทางม้าลายอัตโนมัติไว้ ทั้งฝั่งขาเข้าและฝั่งขาออก โดยประชาชนแจ้งว่าเวลาที่ไม่มีคนข้ามทางม้าลาย แทนที่จะเป็นสัญญาณไฟเหลืองหรือว่าสัญญาณไฟเขียว แต่กับพบว่าเป็นสัญญาณไฟแดง จึงทำให้รถต้องมาจอดติดสัญญาณไฟแดงโดยที่ไม่มีคนข้ามทางม้าลาย ทำให้รถติดประมาณ  1 นาที  ประชาชนประสงค์ที่จะอยากให้หน่วยงานที่เกี่ยวข้องยกเลิกการตั้งสัญญาณไฟจราจรข้ามทางม้าลายอัตโนมัติ โดยเปลี่ยนมาเป็น เพียงแค่การกดปุ่มธรรมดาแทนเวลาที่จะข้ามทางม้าลาย ในพื้นที่ดังกล่าวทั้ง 2 ฝั่ง  จากกรณีดังกล่าว ประชาชนเห็นว่าหน่วยงานที่เกี่ยวข้องควรแก้ไขปัญหาการจราจรติดขัด โดยการยกเลิกปล่อยสัญญาณไฟจราจรอัตโนมัติให้เหมือนกัน ทั้ง 2 ฝั่ง เพื่อแก้ไขปัญหาการจราจรติดขัด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata